**ОБЩИНСКА ИЗБИРАТЕЛНА КОМИСИЯ-ВЕТОВО**

**ПРОТОКОЛ**

**№67**

Днес 15.05.2020 г. в сградата на Общинска администрация Ветово, в стаята отредена за ОИК, намираща се на ет.1, се проведе заседание на ОИК - Ветово. Заседанието е свикано от Председателя на ОИК-Ветово, за което е публикувано съобщение на официалния сайт на комисията. Заседанието се откри в 10:00 часа и се ръководи от Председателя на ОИК-Ветово-Стела Бончева Стоилова.

На днешното заседание присъстват още зам.-председателят Мейва Акиф Хаджиева и секретарят –Иванка Борисова Пенкова, както и 9 членове на ОИК, както следва:

1. Милица Диянова Милкова

2. Павлина Аврамова Недкова

3. Цонка Илиева Дамянова

4. Леман Али Ахмед

5. Христо Георгиев Христов

6. Поля Георгиева Захариева

7. Васил Георгиев Ангелов

8. Юлиан Петров Йорданов

9. Ивелина Петрова Тодорова

Съгласно чл. 85 ал.3 и 4 от ИК заседанието е законно, поради наличие на необходимия кворум.

В ОИК—Ветово са постъпили Писмо от Община Ветово, с което е представено заверено копие от Болничен лист, издаден на Семра Исмаилова Идиризова, които ОИК е поискала да бъде представен и присъединен към цялата преписка, както е постъпило Писмо от Общински съвет-Ветово с приложено Уведомление от КПКОНПИ.

Предвид на това, предлагам днешното заседание да протече при следния

**ДНЕВЕН РЕД:**

Точка 1: Произнасяне по Сигнал с Вх.№324/29.02.2020г. и във връзка с предишно заседание съгласно протокол №66/11.03.2020г., за предсрочно прекратяване на правомощия на общински съветник СЕМРА ИСМАИЛОВА ИДИРИЗИВА.

Председателят запита, дали има други предложения за дневния ред, и след като такива не бяха направени, се пристъпи към гласуване, а именно :

Гласували „ЗА” приемане за дневния ред:

* Стела Бончева Стоилова- ЗА

• Мейва Акиф Хаджиева - ЗА

• Иванка Борисова Пенкова - ЗА

• Милица Диянова Милкова - ЗА

• Павлина Аврамова Недкова - ЗА

• Цонка Илиева Дамянова - ЗА

• Леман Али Ахмед- ЗА

• Христо Георгиев Христов - ЗА

• Поля Георгиева Захариева - ЗА

• Васил Георгиев Ангелов- ЗА

• Юлиан Петров Йорданов- ЗА

• Ивелина Петрова Тодорова- ЗА

С оглед направеното гласуване, единодушно ОИК прие горепосочения дневен ред.

Председателят на ОИК-Ветово прочете гласно постъпилите документи и даде възможност на членовете на ОИК да се запознаят лично със същите. След което се пристъпи към описване и разискване на фактическата обстановка:

**По Точка 1:** На 15.05.2020г. секретарят на ОИК докладва, че е постъпило Писмо с Изх.№25-12-14#1/26.03.2020г. на Община Ветово. Писмото е по повод искането на ОИК с Изх.№80/11.03.2020г. за предоставяне на информация за болничен лист за лицето Семра Исмаилова Идиризова-общински съветник при ОбС-Ветово. В писмото са предоставено заверено копие на болничен лист №Е20198668384/14.10.2019г..

На 15.05.2020г. е получено е също и Писмо с Изх.№Обс-25-12-15/01.04.2020г. от Общински съвет- Ветово, в което се съдържа приложение копие на писмо от КПКОНПИ, с което КПКОНПИ връща копие на сигнал с вх.№ЦУ 01/С-188/28.02.2020г. на КПКОНПИ за предприемане на необходимите действия по компетентност, във връзка с твърденията за несъвместимост.

Предвид всички събрани документи по преписката се установи, че лицето Семра Идиризова е била в продължителни болнични за периода 13.10.2019г. до 30.01.2020г. , в неплатен отпуск за 31.01.2020г. и в платен отпуск от 03.02.2020г до 05.02.2020г.. Видно е , че лицето Семра Идиризова не е упражнявало трудова дейност, като младши експерт по здравеопазване, социални дейности, младежки дейности и спорт. Служебното правоотношение на същото е прекратено с АКТ №ЧР-ДС-09/04.02.2020г. считано от 06.02.2020г. От представеното становище с Изх.№25-12-13#1 на община Ветово се заявява, че не е представено уведомление по чл.27, във вр. с чл.7, ал.2,т.4 от ЗДС от служителя Семра Идиризова и не са предприети действия за дисциплинарно производство за прекратяване на служебното правоотношение, тъй като г-жа Семра Идиризова е била в отпуск по болничен. Служебните правоотношения между държавния служител и Общинската администрация са прекратени по взаимно съгласие на осн.чл.103,ал.1,т.1 от ЗДСл.

Общински съвет Ветово е провел заседание на 31.01.2020г., на което е присъствала Семра Идиризова, в качеството си на общински съветник. Тогава лицето е било в неплатен отпуск.

Председателя даде възможност за изказване на членовете на комисията:

Г-жа Леман Ахмед – Считам, че Семра Идиризова не е изпълнявала служебните си задължения, тъй като е била в отпуск по болест и в неплатен отпуск, предвид на което няма наличие на несъвместимост с качеството си на общински съветник. Не следва да се прекратяват предсрочно пълномощията на Семра Идиризова;

Г-н Васил Ангелов- За мен имам несвършена работа от страна на общинска администрация Ветово. Като не е прекратила служебното правоотношение на г-жа Идиризова, за да ни се вменява на нас като комисия да и прекратяваме правомощията като общински съветник. Визирам следните членове от ЗДС чл.7, ал.2,т.4 Не може да бъде назначавано за държавен служител лице, което е съветник в общински съвет - само за съответната общинска администрация; и Чл. 27. Когато по време на осъществяване на служебното правоотношение за държавния служител възникне някое от основанията за недопустимост по чл. 7, ал. 2 от този закон, той е длъжен в 7-дневен срок от настъпването на това основание да уведоми органа по назначаването за несъвместимостта с изпълняваната служба. След като това не е направено от самото лице държавен служител, то при това положение Община Ветово е следвала без предизвестие да прекрати служебното правоотношение-съгласно разпоредбата на чл.107,ал.1,т.4 от Закон за държавния служител.

Г-жа Иванка Пенкова- При тези обстоятелства установявам, че може да продължи да работи като общински съветник, щом й е прекратено служебното правоотношение като държавен служител в Община Ветово.

Г-жа Мейва Хаджиева- Не съм съгласна с така установените констатации.

В разпоредбата на чл.30,ал.4,т.4 от ЗМСМА се сочи, че предсрочно се прекратяват пълномощията на общ.съветник, при назначаването му на щатна длъжност в съответната общинска администрация. Семра Идиризова е била назначена на такава щатна длъжност, преди да има качество на общински съветник и да бъде избрана като такъв. ОИК-Ветово не е имала знанието, а и не е била запозната с длъжностното качество на лицето към момента на избора му. Такова знание е имала съответната общинска администрация, още повече, че ОИК-Ветово е предала на администрацията копие от клетвените листи на общинските съветници. Община- Ветово е могла да предприеме действия в насока да прекрати служебното правоотношение на г-жа Идиризова като държавен служител. Г-жа Идиризова е подала заявление с искане за прекратяване на служебното си правоотношение като държавен служител в Община Ветово, преди изтичането на болничния лист със срок до 30.01.2020г.

Семра Идиризова след изтичането на отпуска си по болест на 30.01.2020г., включително, е била в платен и неплатен отпуск. Не е изпълнявала служебните си задължения и е освободена от тази длъжност, считано от 06.02.2020г.

Гжа Идиризова е представила Уведомление до ОбС-Ветово и до ОИК-Ветово, че е подала заявление за прекратяване на правоотношението си с Община Ветово още на 28.01.2020г.

Респективно, ОИК-Ветово приема, че общ.съветник Семра Идиризова не е изпълнявала служебни задължения като държавен служител в Община Ветово и не е налице наличие на несъвместимост и основание за предсрочно прекратяване пълномощията на общинския съветник по чл.30,ал.4,т.4 от ЗМСМА.

Предвид направените изказвания, представени документи и съобразявайки законовите разпоредби ОИК-Ветово следва да се произнесе при което се пристъпи към гласуване,

Моля да гласуваме:

ГЛАСУВАЛИ:

• Стела Бончева Стоилова- ЗА

• Мейва Акиф Хаджиева – ПРОТИВ

• Иванка Борисова Пенкова - ЗА

• Милица Диянова Милкова - ЗА

• Павлина Аврамова Недкова - ЗА

• Цонка Илиева Дамянова - ЗА

• Леман Али Ахмед- ЗА

• Христо Георгиев Христов - ПРОТИВ

• Поля Георгиева Захариева - ЗА

• Васил Георгиев Ангелов- ЗА

• Юлиан Петров Йорданов- ЗА

• Ивелина Петрова Тодорова- ЗА

„ЗА“ гласуваха общо 10/десет/ членове на ОИК:

„ПРОТИВ“ гласуваха общо 2 / двама/ член на ОИК:

В резултат на проведеното гласуване и на основание чл. 87, ал. 1, т. 1 от Изборния кодекс, при спазване на законно установения кворум и съобразно гореизложените съображения, Общинската избирателна комисия- Ветово

**Р Е Ш И :**

**ОТКАЗВА** да прекрати предсрочно пълномощията на Семра Исмаилова Идиризова като общински съветник от ПП „МИР“.

Решението подлежи на оспорване пред Административен съд-Русе в 7дневен срок от обявяването му.

Поради изчерпване на Дневния ред, заседанието бе закрито в 14:00 часа.

15.05.2020 г. Председател ……………….

гр. Ветово /Стела Стоилова/

Секретар: …………………………

/Иванка Пенкова/